נטפליקס

נטפליקס (באנגלית: Netflix) היא חברה אמריקאית שמושבה בלוס גאטוס שבקליפורניה. הוקמה בשנת 1997 על ידי ריד הייסטינגס ומארק רנדולף בסקוטס ולי שבקליפורניה. עיקר פעילות החברה הוא במתן שירותי צפייה ישירה תמורת תשלום חודשי בשיטת Over the Top של ספריית סרטים ותוכניות טלוויזיה, שחלק מהן הופקו על ידי החברה. נכון לאוקטובר 2022 יש לנטפליקס 223 מיליון מנויים ברחבי העולם, מתוכם 73 מיליון בצפון אמריקה. נטפליקס זמינה בכל מדינות העולם פרט לסין העממית, קוריאה הצפונית, רוסיה וסוריה. בנוסף לארצות הברית, ישנם לחברה משרדים גם בהולנד, בברזיל, בהודו, ביפן, בקוריאה הדרומית ובקנדה. נטפליקס התחילה כחברה להשכרת תקליטורי DVD, בה הלקוחות מזמינים תקליטור DVD להשכרה דרך האינטרנט, מקבלים אותו ומחזירים אותו באמצעות הדואר. ב-2007 התחילה נטפליקס להזרים תכנים, תוך שהמשיכה להפעיל את שירות השכרת התקליטורים. בשנת 2010 הרחיבה החברה את פעילותה לקנדה, לאמריקה הלטינית ולאיים הקריביים. בשנת 2013 החלה נטפליקס להפיק תוכן מקורי משלה והשיקה את הסדרה הראשונה "בית הקלפים" ומאז הפכה לספק שירותי הזרמת מדיה הגדול בעולם. בינואר 2016 הרחיבה נטפליקס את פעילותה ל-190 מדינות פעילות זו כוללת בין השאר גם שירותי כתוביות ודיבוב לשפות מקומיות והצגת התפריטים והפוסטרים בשפה המקומית, כולל לעברית. החברה החלה את דרכה ב-1997, ונכון לאוקטובר 2021 יש לה למעלה מ-213 מיליון מנויים ברחבי העולם. מטה החברה נמצא בקליפורניה ויש לה כ-900 מוקדים ברחבי ארצות הברית בהם יש מאגרי דיסקים. לנטפליקס מסלולי מנויים שונים שבהם יכול מנוי להחזיק במספר סרטים, הנקבע לפי התעריף החודשי: ככל שתשלום הקבוע גבוה יותר, יכול הלקוח להחזיק במספר סרטים גדול יותר. אין הגבלה על משך הזמן שבו מותר למנויים להחזיק בכל סרט. עיכוב בהחזרה גורר רק עיכוב במשלוח הסרט הבא ברשימה שהגדיר הלקוח. כל מנוי נטפליקס מגדיר בחשבונו באתר האינטרנט של החברה רשימת סרטים שהוא מעוניין לצפות בהם, והחברה שולחת אליו את הדיסקים בדואר. בנוסף, יכולים המנויים להמליץ על סרטים למנויים אחרים ולכתוב ביקורות על הסרטים. נטפליקס מאחדת את דירוגי הצופים יחדיו על מנת לנסות ולחזות מאילו סרטים וסדרות הצופים ייהנו וכך בוחרת ומסננת את התכנים אותם היא מציגה. במאי 2022 החברה הודיעה כי היא צפויה להשיק עד לסוף השנה שירותי סטרימיניג בעלות מופחתת אך שירותים אלו יכללו פרסומות. תחילה פעלה נטפליקס רק בארצות הברית, אולם בשנת 2011 הרחיבה את פעילותה גם לדרום אמריקה ולאיים הקריביים וב-2012 החלה לפעול גם בממלכה המאוחדת ובאירלנד. בינואר 2016 הרחיבה נטפליקס את פעילותה ל-130 מדינות נוספות בכל רחבי העולם, לרבות בישראל. את שירותיה של נטפליקס ניתן לצרוך באמצעות אתר האינטרנט שלה ובמכשירים נוספים הכוללים כונני Blu-ray, מחשבי לוח, טלפונים חכמים, טלוויזיות חכמות, קופסאות סטרימינג וקונסולות משחקים כגון: Xbox One,‏ PlayStation 4,‏ Xbox 360 ו-PlayStation 3. (ב-30 ביוני 2021 הוסר השירות מקונסולות: Wii U ו-Nintendo 3DS) "הזרמה" ברזולוציית 4K דורשת מכשיר ומסך התומכים ברזולוציה עם HDCP. נכון לשנת 2022 נטפליקס היא ספקית הסטרימינג הגדולה בעולם עם 222 מיליון מנויים פעילים. במקביל, מפעילות חברות רבות שירותי סטרימינג זולים יותר, ביניהן אמזון באמצעות שירות אמזון פריים, דיסני, אפל וחברת IQ הפועלת בסין. ב-19 באפריל 2022, לאחר פרסום הדוחות הרבעוניים, הודיעה החברה על ירידה במספר המנויים, לראשונה זה למעלה מעשור. במאי 2022 החברה הודיעה כי להערכתה ישנם למעלה ממאה מיליון משתמשים שאינם משלמים וצורכים שירותי סטרימינג באמצעות שיתוף סיסמאות. עוד הודיעה החברה כי היא שוקלת להגביל את הגישה לשירותי הסטרימינג למנויים משלמים, למשק בית משותף. החברה אף החלה ב-אפריל 2022 בניסוי במספר ארצות בדרום אמריקה בו היא מציעה הוספת משתמשים תמורת תשלום נוסף, החברה אף הודיעה כי בתום הניסוי בכוונתה לגבות תשלומים ממשתמשים אשר משתפים סיסמאות בכל רחבי העולם, עד לסוף שנת 2022. ב-3 בנובמבר 2022 השיקה "נטפליקס" מינוי בסיסי משולב פרסומות ("Basic with ads") אשר יתחרה בשירות דומה שתשיק "דיסני+" בדצמבר באותה שנה. בשלב הראשון, השירות כולל את ארצות הברית, קנדה, מקסיקו, הממלכה המאוחדת, אוסטרליה, יפן, ברזיל, צרפת, גרמניה, איטליה וקוריאה הדרומית, וב-10 בנובמבר תצטרף גם ספרד. במסלול זה, כל שעת שידור כוללת 4 עד 5 דקות של סרטוני פרסומות. נטפליקס רכשה זכויות יוצרים מששת האולפנים הגדולים בהוליווד ובכך הפכה לחברת הטלוויזיה בתשלום הגדולה ביותר. בשנת 2011 חתמה נטפליקס על שיתוף פעולה עם חברת דרימוורקס אנימציה. הסכם זה בין אולפן הוליוודי לבין שירות הזרמת תוכן היה הראשון מסוגו. בפברואר 2012 חתמה נטפליקס חוזה נוסף עם Weinstein Company. במסגרת שיתוף פעולה עם חטיבת הטלוויזיה של אולפני מארוול, חברת וולט דיסני (כל תכניה הוסרו במהלך 2019) ואולפני ABC, הפיקה נטפליקס סדרות מקור העוסקות בדמויותיהם של דרדוויל, ג'סיקה ג'ונס, לוק קייג' ואיירון פיסט, שהסתכמו כולן במיני סדרה המפגישה את הדמויות הראשיות בסדרות הקודמות כקבוצת המגנים. נכון לאוגוסט 2018 הועלו לצפייה הסדרות "דרדוויל", "ג'סיקה ג'ונס", "לוק קייג'", "איירון פיסט", "דפנדרס", וסדרת טלוויזיה אודות דמותו של המעניש. נטפליקס קנתה את הסדרה החממה של גיורא חמיצר אשר צולמה מחדש באנגלית, עם שחקנים אמריקאים וישראלים בישראל. החממה האמריקאית עלתה בנטפליקס ב-8 בספטמבר 2017. בפברואר 2021 הודיעה "נטפליקס" על פתיחת משרד בקנדה, אחרי שהחברה השקיעה 2 מיליארד דולר אמריקני במדינה זו מאז שנת 2017. המשרד הקנדי יעסיק מנהל תוכן שיהיה אחראי על הפקות מקור מקומיות, ויפעל בנוסף למרכז הפקות הסרטים שפתחה החברה בטורונטו בשנת 2019 בשיתוף פעולה עם "אולפני סינספייס" (אנ') ו"אולפני פיינווד טורונטו" (אנ'), וכן בנוסף לשבע במות סאונד שחכרה "נטפליקס" בשנת 2020 בפארק אולפני הקולנוע הקנדי (אנ') ליד ונקובר. ב-6 במאי 2022 השיקה החברה את משרדה ברומא, איטליה, בניהולה של לאונורה "טיני" אנדראטה, סגנית נשיא "נטפליקס" לתוכניות מקור בשפה האיטלקית, שהצטרפה לחברה ביוני 2020. החל מ-2013 מממנת החברה הפקות תוכן מקורי שמשודרות דרכה. ההפקה הראשונה שמימנה הייתה הסדרה "בית הקלפים" שעלתה לשידור בפברואר 2013. בנטפליקס קיימים שני סוגים של כותרים המזוהים כ"תוכן מקורי"; סדרות וסרטים שלא הופקו על ידי החברה וזמינים גם בשירות הזרמת התוכן שלה, כגון ריברדייל. כאשר מדובר בסדרה, עליית פרקים לשירות כפופה ללוח השידורים של החברה המקורית שמשדרת את הסדרה. הסוג השני הוא תוכן מקורי באמת, המופק במימון נטפליקס ומועלה לשירות, כמו פה גדול. לעיתים סדרת טלוויזיה עוברת בעונה מתקדמת להפקה במימון נטפליקס. בדצמבר 2018 פורסם כי בשנת 2018 הוציאה נטפליקס כ-8 מיליארד דולר על הפקות מקור. בהפקות המקור, נוהגת נטפליקס להוציא את כל הפרקים באותו הזמן, בניגוד לשיטה המסורתית הנהוגה בטלוויזיה, בה פרקים יוצאים באופן יומי או שבועי. תופעה זאת מאפשרת לצופים לבצע צפיית בינג'. ב-24 בפברואר 2024, לראשונה שודר טקס פרס גילדת שחקני המסך בשידור חי בנטפליקס. "אפקט נטפליקס" הוא תופעה שמשמעותה העיקרית היא "הצפייה המוגזמת" על ידי הצרכנים. בנוסף, מתייחסת לעלייה בפופולריות הקשורה למוצרים מסוימים, למותגים ואפילו לסלבריטאים בגלל התכונה שלהם בתוכניות טלוויזיה ובסרטים של נטפליקס. למשל, השחקנים: נואה סנטינאו, פן באגלי, קארמו בראון, ג'ונתן ואן נס, טאן פראנס, אנטוני פורובסקי, בובי ברק או לאנה קונדור. הם דוגמה שממחישה את האפקט של נטפליקס. כשהסרטים והסדרות שהציגו את השחקנים האלה התפוצצו כתוצאה ממיליוני צופים שהזרימו אותם בנטפליקס, כך גם הבולטות של שמותיהם. אפקט נטפליקס השיק את הקריירה שלהם ובסופו של דבר הפך אותם לשמות ביתיים. "אפקט נטפליקס", מדגים את השינוי ההתנהגותי של הצרכן כתוצאה לשיבוש מודל ההפצה המסורתי בתעשיית הבידור עצמה על ידי עקיפת ספקי כבלים ובתי קולנוע, נטפליקס אילצה את השחקנים הגדולים להסתגל ולאמץ שירותי סטרימינג. "אפקט נטפליקס" הצליח לשנות את האופן שבו הצרכן צורך בידור כי נטפליקס מעניקה נוחות, מקדמת תרבות צפייה בולמוסית, מפיקה תוכן מקורי ונוח יותר שמותאם אישית, וגורמת להתרחבות גלובלית. היא בעצם חוללה מהפכה בכל נוף. במקביל, מחקרים שונים ציינו ש "אפקט נטפליקס" מהווה קונספט המתאר את השפעתם של תוכני נטפליקס על מצב הרוח והשיח בציבור, ומתואר על ידי מידת המוטיבציה של הציבור לדון בסדרות או תכנים שנטפליקס מפיקה ובהיקפי השיח המדידים ברשת שיוצרות סדרות. כלומר, כאשר כל הפרקים של עונה מסוימת עולים בו-זמנית, הם מהווים סוג של השראה למפגשי צפייה נפוצים במרתון עבור בני גיל מסוים ובקרב הקהל הפוטנציאלי של נטפליקס, שרבים אחרי שצופים בבולמוס יוצאים לרשתות החברתיות כדי לפרסם ביקורות על הצעדים הראשונים שנקטו נטפליקס כדי לייצר תוכן טלוויזיה מקורי. נטפליקס פועלת על פי תאוריית הזנב הארוך של אנדרסון. חלק מהסרטים איתם עובדת נטפליקס הם סרטים שאינם נמצאים בספריות הרגילות המחזיקות סרטי איכות וסרטים דוקומנטריים. פלח שוק עיקרי נוסף פונה לקהל ההודי ומציע שלל סרטים של תעשיית בוליווד. בכך, ניתן לראות את תאוריית הזנב הארוך, בזמן שרוב חנויות הסרטים הן בעלות מקום מדף מוגבל, לנטפליקס הפועלת על טכנולוגיית ענן יש אפשרות לאחסן כותרים רבים וכל לקוח יכול לצפות ולהתאים את התכנים המתאימים לו. בנוסף, באפשרות נטפליקס להגיע לקהל צרכנים מבוזר הרבה יותר מספריית הסרטים הציבורית ובכך עיקר הצלחתה הוא ממספר עצום של כותרים מסוגות נישתיות באופן מצטבר, בנוסף לרבי מכר. כמו כן, בשל שירות ההמלצות של נטפליקס הצופים נחשפים למגוון של סרטים הקרובים להיסטוריית הצפייה שלהם. בשנת 2006 יזמה נטפליקס תחרות לשיפור מנגנון חיזוי העדפות הסרטים של הלקוחות, ובתום שלוש שנים של תחרות, ב-21 בספטמבר 2009, העניקה החברה פרס של מיליון דולר לצוות של שבעה עובדים בחברות התקשורת האמריקאיות יאהו ו-AT&T. בשנת 2011 תפסה נטפליקס את המקום הראשון בדירוג התעבורה באינטרנט בצפון אמריקה, ועברה את ביטורנט. הדבר נתפס כמשמעותי במאזן בין תכנים חוקיים בתשלום תוך שמירת זכויות יוצרים לבין שימושים חינמיים/פיראטיים. בינואר 2016 החלה נטפליקס לפעול בישראל, וב-26 ביוני באותה שנה החלה להציע כתוביות בעברית לחלק נרחב מהתכנים. ביולי 2017 החלה נטפליקס להציע דיבוב לעברית לרבים מתכני הילדים (כולל סרטי מקור שדובבו לעברית בלעדית עבור נטפליקס) ולחלק מהתכנים לקהל הבוגר. ב-26 ביולי 2017 הציגה נטפליקס ממשק מלא בעברית כולל פוסטרים בעברית לתכנים בשירות. על פי מאקו, עם התפשטות נגיף הקורונה עלה מספר המנויים ובשנת 2020 היו כ-55 אחוזים מהישראלים (כ-5 מיליון) מנויים לשירות נטפליקס. נטפליקס רוכשת סדרות ישראליות רבות. במסגרת שיתוף פעולה של נטפליקס עם בית הספר סם שפיגל לקולנוע ולטלוויזיה, ב-22 בספטמבר 2022 התקיים בלוס אנג'לס טקס תחת הכותרת "Scripted Israel", שבו הוענקו פרסים כספיים למפתחי סדרות ישראליות. בפרס הראשון בסך 20,000 דולר, זכתה הסדרה "אשת איש" (באנגלית: "Insignificant"), שכתבה מינדי ארליך. בפרס השני בסך 10,000, זכו בנימין פרידנברג ואיהאב ג'דאללה, יוצרי הסדרה "ופאא". בטקס השתתפו מנכ"ל נטפליקס טד סרנדוס (אנ') ומנהלים בכירים בחברה, בפרמאונט+ ו-HBO. כן יוצגו באירוע חברות ההפקה הישראליות "מובי פלוס הפקות", "דורי מדיה", "ספירו סרטים" ו"קודה תקשורת". באפריל 2024, עם הגעת חג הפסח, הפיקה נטפליקס סדרה מקורית בשם "התורה כולה: סיפורו של משה", שבשלושה פרקים הציגה את כל סיפורי ספר שמות (וגם חלק קטן מסיפורי ספר ויקרא). בשונה מהסרט "נסיך מצרים" של דרימוורקס הנפשה, הייתה זו סדרה מקורית של נטפליקס. הסדרה, שיועדה להיות מעניינת רק אצל יהודים ישראליים, הצליחה בכל העולם. רוב קטעי הסדרה צולמו במצרים, ורק סוף הסדרה צולם באילת. שלושת פרקי הסדרה הגיעו למעל 80 דקות ולאחוזי צפייה ענקים בנטפליקס. בסדרה שיחק, בין השאר, ישי גולן, שחקן ישראלי, בתפקיד אהרן. נטפליקס אנד צ'יל מדיה וקבצים בנושא נטפליקס בוויקישיתוף אתר האינטרנט הרשמי של נטפליקס נטפליקס, ברשת החברתית פייסבוק נטפליקס, ברשת החברתית אקס (טוויטר) נטפליקס, ברשת החברתית אינסטגרם נטפליקס, ברשת החברתית טיקטוק נטפליקס, סרטונים בערוץ היוטיוב נטפליקס, ערוץ באתר Twitch.tv נטפליקס, הבלוג הרשמי נטפליקס, באתר פינטרסט נטפליקס, באתר אנציקלופדיה בריטניקה (באנגלית) מידע עסקי על חברת נטפליקס באתרים Yahoo! Finance • MarketWatch • CNN Money • Bloomberg Business (באנגלית) נטפליקס, בגוגל פיננסים נטפליקס, באתר Crunchbase (באנגלית) נטפליקס, באתר EDGAR של הודעות ל-SEC (באנגלית) אתר הפרס של נטפליקס (הקישור אינו פעיל) אתר לקניית חבילות נטפליקס (הקישור אינו פעיל) נטע אלכסנדר, הסוד של נטפליקס נחשף, באתר הארץ, 13 בפברואר 2014 ניר וולף, נטפליקס משתלטת על הרגלי הצפייה, באתר ישראל היום, 14 בפברואר 2014 אופיר דור, ישראלים, נטפליקס מציעה לכם לזרום, באתר כלכליסט, 16 בספטמבר 2015 אליחי וידל, תוכנית ההשתלטות של נטפליקס על התוכן הטלוויזיוני העולמי, באתר TheMarker‏, 12 בינואר 2016 איתן אבריאל, ההבטחות של מנכ"ל נטפליקס לישראלים המאוכזבים, באתר TheMarker‏, 17 בינואר 2016 נירית אנדרמן, תעשיית הקולנוע רועדת מפחד מנטפליקס, באתר הארץ, 15 ביוני 2017 מתיו גרהאן, פייננשל טיימס, "נטפליקס היא כמו מסעדה שמגישה נתח סטייק משובח ב-10 דולר", באתר כלכליסט, 23 באוגוסט 2017 ריאיון עם ריד הייסטינגס, מייסד נטפליקס. אליחי וידל, הכפתור החדש בשלט מסמן את המהפכה הבאה בטלוויזיה שלנו, באתר TheMarker‏, 22 במרץ 2018 שחר סמוחה, ‏נטפליקס נחשפת: כך פועל האלגוריתם הכי משוכלל בעולם, באתר גלובס, 27 באפריל 2018 ג'וזף אדליאן, ‏תנועת הצופים: כך נטפליקס מחליטה לאיזו סדרה נתמכר, בעיתון מקור ראשון, 5 באוקטובר 2018 ישי קיצ'לס, רק אמצע הסרט, באתר ישראל היום, 27 בדצמבר 2018 מיה אשרי, מלכת הבינג', באתר "ידיעות אחרונות", 5 במרץ 2019 עידו ישעיהו‏, העשור של נטפליקס: הענקית ששינתה את הדרך שבה אנחנו צורכים בידור, באתר וואלה, 26 בדצמבר 2019 מנכ"ל נטפליקס: הקורונה העניקה לחברה "מזל טוב", באתר ynet, 7 בספטמבר 2020 שגיא כהן, בנטפליקס מבינים רק עכשיו את מה שהמנויים כבר יודעים - רוב התכנים לא ראויים לצפייה, באתר הארץ, 23 באפריל 2022 אילן קפרוב‏, עשור ל"בית הקלפים": הסדרה שאחריה הטלוויזיה השתנתה לנצח, באתר וואלה, 1 בפברואר 2023 Tell Netflix to Pull offensive depictions of Jesus Hayes, Dade (November 3, 2022). Netflix Ad Tier Launches Today In Eight Countries: What to Know. Deadline Hollywood. Retrieved November 4, 2022 וואלה! תרבות‏, מהפכה בהרגלי הצפייה: נטפליקס מגיעה לישראל, באתר וואלה, 6 בינואר 2016 רונן מנדזיצקי, נטפליקס מסכמת רבעון עם עלייה בהכנסות וברווח ו-213 מיליון מנויים, באתר גאדג'טי, ‏20 באוקטובר 2021 נמרוד הלפרן ורויטרס, ירידה ראשונה זה עשור במספר מנויי נטפליקס; המניה צללה ב-25% לאחר הסגירה, באתר הארץ, 19 באפריל 2022 רפאלה גויכמן ואי-פי, מייקל לידקה, תוסיף פרסומות ותעצור שיתוף סיסמאות: נטפליקס יוצאת למלחמה בנטישת המנויים, באתר הארץ, 20 באפריל 2022 גיא טל, נטפליקס בעקבות הרווחים האבודים - כך תאבק במשתפי הססמאות, באתר ביזפורטל, 21 באפריל 2022 Hayes, dade (October 13, 2022). Netflix Reveals Ad-Supported Tier Launch Date And Pricing, Which Undercuts Disney. Deadline Hollywood. Retrieved October 14, 2022 נטפליקס משיקה מינוי משולב פרסומות ב-12 מדינות: המחיר - 7 דולר לחודש, באתר ynet, 13 באוקטובר 2022 Kanter, Jake (February 11, 2021). Netflix To Open Canadian Office After Spending $2B In The Country Since 2017. Deadline Hollywood. Retrieved February 11, 2021 Whittlock, Jesse and Goldbart, Mat (may 6, 2022). Netflix Opens Rome Office As Reed Hastings Details Streamer’s Italian Roots; Launches Huge Slate Of Series & Films Including ‘Robbing Mussolini’ & Debut Reality Show. Deadline Hollywood. retrieved May 6, 2022 Vivarelli, Nick (Jun 22, 2020). Netflix Italy Poaches Public Broadcaster RAI’s Drama Boss Eleonora Andreatta. Variety. Retrieved May 6, 2022 נטפליקס מרוצה מהמנכ"ל: יקבל 31.5 מיליון דולר ב-2019, באתר כלכליסט, 29 בדצמבר 2018 10.1353/jeu.2014.0002, The Netflix Effect: Teens, Binge Watching, and On-Demand Digital Media Trends הראל עילם, נטפליקס: "עד סוף השנה רוב התכנים שלנו בישראל יכללו כתוביות בעברית", באתר כלכליסט, 26 ביוני 2016 איתמר מינמר, ‏נטפליקס מעלה מחירים: החבילות יתייקרו בכ-15%, באתר ‏מאקו‏, 9 בינואר 2022 אשת איש Insignificant, באתר בית הספר סם שפיגל. אוחזר ב-23 בספטמבר 2022 goldbart, Max (September 23, 2022). Netflix Unveils Winner of $20,000 Israeli TV Series Prize As Streamer Deepens Ties With Nation. Deadline Hollywood, retrieved September 23, 2022